CELEX: E2007C0030
Language: lt
Date: 1171843200000
Title: 2007 m. vasario 19 d. ELPA priežiūros institucijos sprendimas Nr. 30/07/COL dėl Norvegijos nacionalinės skrepi ligos kontrolės programos ir papildomų garantijų Bendrijos vidaus prekybai ir importui į Norvegiją

24.5.2007   
            
            
               LT
            
            
               Europos Sąjungos oficialusis leidinys
            
            
               L 132/42
            
         ELPA PRIEŽIŪROS INSTITUCIJOS SPRENDIMAS
   
   Nr. 30/07/COL
   2007 m. vasario 19 d.
   dėl Norvegijos nacionalinės skrepi ligos kontrolės programos ir papildomų garantijų Bendrijos vidaus prekybai ir importui į Norvegiją
   ELPA PRIEŽIŪROS INSTITUCIJA,
   ATSIŽVELGDAMA į Europos ekonominės erdvės (EEE) susitarimą, ypač į jo 109 straipsnį ir 1 protokolą,
   ATSIŽVELGDAMA į ELPA valstybių susitarimą dėl Priežiūros institucijos ir Teisingumo Teismo įsteigimo, ypač į jo 5 straipsnio 2 dalies d punktą ir 1 protokolą,
   ATSIŽVELGDAMA į EEE susitarimo I priedo I skyriaus 7.1.12 punkte nurodytą aktą, 2001 m. gegužės 22 d. Europos Parlamento ir Tarybos reglamentas (EB) Nr. 999/2001, nustatantis tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), su pakeitimais, suderintą su EEE susitarimu 1 protokolu,
   ATSIŽVELGDAMA į EEE susitarimo I priedo I skyriaus 7.2.27 punkte nurodytą aktą, 2006 m. kovo 31 d. Komisijos reglamentas (EB) Nr. 546/2006, įgyvendinantis Europos Parlamento ir Tarybos reglamento (EB) Nr. 999/2001 nuostatas dėl nacionalinių skrepi ligos kontrolės programų ir papildomų garantijų, nukrypstantis nuo tam tikrų Sprendimo 2003/100/EB reikalavimų ir panaikinantis Reglamentą (EB) Nr. 1874/2003 (2), su pakeitimais, suderintą su EEE susitarimu 1 protokolu,
   ATSIŽVELGDAMA į 2007 m. vasario 14 d. ELPA priežiūros institucijos sprendimą Nr. 21/07/COL, kuriuo kompetentingam Kolegijos nariui nurodoma priimti sprendimą dėl Norvegijos nacionalinės skrepi ligos kontrolės programos ir papildomų garantijų Bendrijos vidaus prekybai ir importui į Norvegiją, jeigu sprendimo projektas atitinka ELPA veterinarijos komiteto (toliau – EVK) nuomonę,
   KADANGI Reglamente (EB) Nr. 999/2001 numatyta patvirtinti EEE ELPA valstybių nacionalines skrepi ligos kontrolės programas, jeigu jos atitinka tam tikrus tame reglamente nustatytus kriterijus,
   KADANGI Reglamente (EB) Nr. 546/2006 numatytos papildomos garantijos Bendrijos vidaus prekybai ir oficialūs judėjimo apribojimai, taikomi ūkiams, kuriuose laikomos avys ir ožkos, skirtos EEE ELPA valstybėms, kurių nacionalines skrepi ligos kontrolės programas patvirtino ELPA priežiūros institucija,
   KADANGI 2006 m. vasario 14 d. raštu Norvegija ELPA priežiūros institucijai pateikė nacionalinę skrepi ligos kontrolės programą, o 2006 m. lapkričio 20 d. po diskusijų posėdžio Osle metu ELPA priežiūros institucijai buvo pateikti tam tikri tos programos pakeitimai ir išsami informacija, patikslinanti programos mastą,
   KADANGI ELPA priežiūros institucija, glaudžiai bendradarbiaudama su Europos Komisija, išnagrinėjo Norvegijos pasiūlytą nacionalinę skrepi ligos kontrolės programą ir paaiškėjo, kad Norvegijos programa atitinka patvirtinimo reikalavimą,
   KADANGI yra tikslinga nustatyti, kad pagal Reglamentą (EB) Nr. 999/2001 ir Reglamentą (EB) Nr. 546/2006 Norvegijos pateikta nacionalinė skrepi ligos kontrolės programa turi būti patvirtinta,
   KADANGI šiame sprendime numatytos priemonės atitinka ELPA priežiūros institucijai padedančio ELPA veterinarijos komiteto nuomonę,
   PRIĖMĖ ŠĮ SPRENDIMĄ:
   
               1)
            
            
               Tvirtinama Norvegijos nacionalinė skrepi ligos kontrolės programa ir papildomos garantijos Bendrijos vidaus prekybai ir importui į Norvegija, pateiktos 2006 m. vasario 14 d. ir 2006 m. lapkričio 20 d.
            
         
               2)
            
            
               Pagal EEE susitarimo 109 straipsnio 2 dalį ELPA priežiūros institucija perduoda Europos Komisijai Norvegijos nacionalinę skrepi ligos kontrolės programą ir papildomas garantijas Bendrijos vidaus prekybai ir importui į Norvegija bei visus jų pakeitimus.
            
         
               3)
            
            
               Šis sprendimas įsigalioja 2007 m. vasario 19 d.
            
         
               4)
            
            
               Šio sprendimo tekstas anglų kalba yra autentiškas.
            
         
      Priimta Briuselyje, 2007 m. vasario 19 d.
      
         
            Elpa priežiūros institucijos vardu
         
         Bjørn T. GRYDELAND
         
         
            Pirmininkas
         
         Niels FENGER
         
         
            Direktorius
         
      
   
   
      (1)  OL L 147, 2001 5 31, p. 1.
   
      (2)  OL L 94, 2006 4 1, p. 28.